Johnny Cash

Johnny Cash bio je američki tekstopisac, pjevač i gitarist iz Kingslanda.

Biografija
Rođen je u Kingslandu, država Arkansas. Tokom srednje škole pjevao je na radijskoj stanici KLCN u Byltheville. Formirao je bend "Tennessee Two" sa kolegama Luther Perkinsom, gitarista, i Marshall Grantom, bas gitarista. Prvi veliki hit "I Walk the Line" za izdavačku kuću Sun records izdao je 1956. godine. Cash je potpisao ugovor sa izdavačkom kućom Columbia records 1958. godine i započeo dugu i uspješnu karijeru.
Nite, Nite N. Rock On: The Illustrated Encyclopedia of Rock n' Roll. Harper&Row. New York. 1982.
Njegov inovativni stil karakteriše fuziju žanrova poput countryja, rocka i bluesa. Smatran je za "kralja country muzike", te za jednog od najuticajnijih muzičara dvadesetog stoljeća.

Cash je bio poznat po svom dubokom glasu i po nošenju tamne odjeće zbog koje je stekao nadimak "Čovjek u crnom". Bilo je tipično za njega da svoje koncerte započinje frazom: "Hello, I'm Johnny Cash." (Pozdrav, ja sam Johnny Cash).

Karijeru country-rock muzičara počeo je 1956. Snimio je cijeli niz country hitova, uključujući i pjesmu "Ballad Of a Teenage Queen". Pjevao je i u duetu s Bobom Dylanom pjesmu "Girl from the North Country".

Nakon što je o njemu 2005. snimljen biografski film Hod po rubu, prodaja njegovih albuma porasla je za 700%. Najprodavanija je kompilacija Ring of Fire, muzika iz filma i slavni albumi uživo At Folsom Prison i At San Quentin.

 Reference 

Kategorija:Američki pjevači
Kategorija:Biografije, Kingsland (Arkansas)
Kategorija:Rođeni 1932.
Kategorija:Umrli 2003.